Vita:Magyar olimpikonok listája

message: :Jobb lenne "Magyar olimpiai bajnokok listája", mert elvileg a magyar olimpikonok nemcsak a bajnokokat, hanem valamennyi olimpia valamennyi magyar indulóját jelenti. Nos?--Linkoman 2007. augusztus 15., 19:27 (CEST)
replies: text: :Egyetértek. --Hkoala  vita 2007. augusztus 15., 19:34 (CEST)

text: Olyanunk már van (itt). Mindazonáltal az itteni lista úgy tűnik valóban az összes olimpikont fel kívánja sorolni. Az jó is lenne, de ha egyszer kész lesz, akkor jó hosszú lesz. --Csanády 2007. augusztus 15., 19:47 (CEST)

text: Már bocsánat, de minek 2x ugyanaz a lista? Akkor most pont az van benne, ami a másik szócikk ismétlése. A teljes lista esetén az olimpiai bajnokoknál csak főcikk utalás kellene.

text: Ha a csapatsportokat is figyelembe vesszük, ez a lista így is igen hosszúnak igérkezik.--Linkoman 2007. augusztus 15., 23:15 (CEST)

message: A cikk vitalapjához részben kapcsolódó előzmények itt.
Szia! Ha lenne jó ötletem, már megcsináltam volna. Így csak kötözködni tudok :). Szerintem így az oldal sokkal kezelhetetlenebb lesz, mintha egy táblázatban felsorolnánk az összes olimpikont, mégpedig azért, mert a mostani variáció szerint több olyan sportoló van, aki több táblázatban is szerepel (Sőt, – ennek alátámasztására számolgatni kellene, de – az az érzésem, hogy csak nagyon kis százalékuk olyan, aki csak egyben.). Figyelembe véve, hogy – ha jól értem – összesen öt táblázat lesz, szerintem minimum a szükségesnek kb. legalább a másfélszeresére (de az is lehet, hogy több mint duplájára) növeljük így a lap méretét (ami ugyebár eredetileg is kb. negyven oldal). Megoldás lenne pl. az, hogy az egyes táblázatokat külön oldalra tesszük, de akkor azzal az olvasóval tolunk ki, aki egy nevet keres, de nem tudja, hogy melyik táblázatban szerepel. Tehát szerintem az egytáblázatos megoldás mindenképpen jobb lenne, csak kérdés, hogy mit szól hozzá a szoftver. Lehet, hogy egy informatikus véleményét kellene kikérni. --Csanády 2007. augusztus 16., 20:28 (CEST)
Hali! Nem úgy gondoltam a táblázatok létrehozását, h a neveket duplikálom. Azaz, aki mondjuk nyert aranyérmet is és ezüstérmet is, az csak az első táblázatban szerepelne, a másodikban már nem. Bár tudom, h így viszont olyan lehetőségek kiaknázása lesz nehézkes, h pl. ki szerezte a legtöbb ezüstérmet, mivel így két táblázatban kell rendezni az oszlopokat, h ezt megtudjuk.
Tehát ez volt az alapötlet: legyenek felsorolva a magyar színeket képviselő, olimpián versenyző nevek, helyezés szerinti bontásban. Első táblában csak azok, akik minimum aranyat szereztek, másodikban azok, akik legalább ezüstöt szereztek, de nem szereztek aranyat, a harmadik a bronzérmet szerzők listája, akik nem értek el aranyat vagy ezüstöt érő pozíciót, és így tovább, egészen az utolsó tábláig, ahol is az olyan versenyzők szerepelnének, akik ugyan kijutottak az olimpiára, de pontszerző helyet nem értek el (mivel szerintem ők is megérdemlik a tiszteletet).--Simy 2007. augusztus 17., 10:09 (CEST)
replies: text: Az az érzésem, hogy így pont a rendezhetőségből adódó előny veszik el. (nagyon ritkán vetődik fel olyan kérdés, hogy pl. a legfeljebb ezüstérmet nyert sportolók közül ki ért el legtöbb ötödik helyezést.) --Csanády 2007. augusztus 17., 12:34 (CEST)
thread_title: A cikk szerkezete